cyanic-selkie/wikianc huggingface dataset:
פרס הווידאו קליפים של MTV לאמן החדש הטוב ביותר
פרס הווידאו קליפים של MTV לאמן החדש הטוב ביותר מוענק מאז שנת 1984. עד שנת 2006, הפרס נקרא האמן החדש הטוב ביותר בקליפ. בשנת 2007 שונה שמו לאמן החדש הטוב ביותר, מכיוון שהקטגוריה עברה שינוי פורמט כדי להכיר בגוף היצירה של האמן לשנה שלמה ולא בקליפ ספציפי. בטקס של 2008, הפרס שמר על שמו משנת 2007, אך חזר לפורמט של הענקה על קליפ מסוים ולא על מכלול עבודתו של האמן. מאוחר יותר שונה שמה של הקטגוריה ל-"Artist to Watch" מ-2013 עד 2015, תוך שמירה על פורמט הפרס לקליפ מסוים. בשנת 2020, פרס האמן החדש הטוב ביותר התמזג עם פרס אמן הפוש של השנה (2018–2019). בשנת 2021, MTV החזירה את הקטגוריה לשמה המקורי (האמן החדש הטוב ביותר), ובכך הפרידה אותה מיוזמת MTV פוש, ששוב קיבלה קטגוריה משלה (הופע הפוש של השנה).
נס זמיר
נס ניסים זמיר (נולד ב-31 באוקטובר 1990) הוא כדורגלן ישראלי המשחק בעמדת הקשר ההתקפי.
קריירת מועדונים
זמיר שיחק במחלקות הנוער של גדנ"ע יהודה (תל אביב), הפועל צפרירים חולון ובית"ר טוברוק (נתניה), ובגיל 17 הצטרף לקבוצת המילואים של חטאפה הספרדית, ומשם עבר לזו של אלבסטה הספרדית. לאחר שהיה קרוב לחתום באתלטיקו מדריד הספרדית, צה"ל הערים קשיים כיוון שלא זכה למעמד של "ספורטאי עילוי". לאחר שהוציא דרכון ספרדי, ב-28 ביולי 2011 חתם בריאל סרגוסה הספרדית, אך גם שם שיחק רק במדי קבוצת המילואים של המועדון הספרדי.
בקיץ חתם בבני יהודה תל אביב. ב-3 בפברואר 2013 הבקיע את שער הבכורה שלו בליגת העל, בניצחון 2–0 נגד מכבי חיפה. בסיום עונת 2013/2014 ירד עם הקבוצה לליגה הלאומית. בעונת 2014/2015 כבש ארבעה שערים וסייע לקבוצה להעפיל בחזרה לליגת העל.
ב-18 באוגוסט 2016 חתם בהפועל ראשון לציון מהליגה הלאומית, במדיה כבש תשעה שערים בעונת 2016/2017. ב-16 ביולי 2017 חתם בהפועל פתח תקווה, ובמדיה כבש שישה שערים בליגה הלאומית בעונת 2017/2018.
ב-10 ביולי 2018 חזר לליגת העל וחתם בקבוצת הפועל חיפה. ב-28 ביולי ערך את הופעת הבכורה שלו במועדון, כשפתח בהרכב בניצחון על הפועל באר שבע במשחק אלוף האלופים. במחזור הפתיחה של עונת 2018/2019 כבש צמד והוסיף שני בישולים בניצחון 5–0 על מכבי נתניה, ואת העונה הוא סיים עם שישה שערים ושישה בישולים.
ב-1 בפברואר 2023 חתם בהפועל חדרה.
בלגיה באירוויזיון 1959
לפני האירוויזיון
בשנת 1959 כוננה רשות השידור הבלגית קדם לאומי בשם "Wedstrijd voor het beste lied 1959", בניגוד לשנותיה הראשונות בתחרות האירוויזיון. הקדם נערך בשלושה ערבים שונים; שני חצאי גמר וגמר. בחצאי הגמר השתתפו תשעה שירים, ולשלב הבא עלו השניים שקיבלו את מרב הנקודות מתוך שני חצאי הגמר. הגמר נערך ב-15 בפברואר 1959, והשתתפו בו ג'ו לימנס עם השיר "Levenssymphonie" ובוב בני עם שיר "Hou toch van mij". עם תום ספירת הקולות הוכרז בני כמנצח הקדם.
Stateful Inspection
Stateful Inspection הוא סוג של חומת אש (firewall), שמטפל בחבילה ברמת רשת התקשורת ומשתמש במנוע בדיקות שמחליט, האם הפעולות שמנסים לבצע בטוחות או לא, על סמך מידע שנשמר בטבלאות מצב דינמיות, חיבורים קודמים ומידע מכל שכבות האפליקציה.
שיפור זה של סינון חבילות (Packet filter) מסוגל לסרוק כל שדה בחבילה, בפרט הוא מסוגל לסרוק את שדות האפליקציה. בדרך כלל ממומש מסנן חבילות ב-gateway, ולכן החבילות אינן בהכרח מגיעות לפי הסדר. שדה מסוים באפליקציה יכול לחצות גבולות חבילה. בכדי שמסנן החבילות יוכל לבצע סריקה אחרי שדות בעלי משמעות ברמת האפליקציה, הוא חייב לזהות את כל החבילות ששייכות לאותו ה-session, ולסרוק אותם לפי הסדר – תהליך זה נקרא stateful inspection.
בלגיה באירוויזיון 1959
באירוויזיון
ב-11 במרץ 1959 הופיע בני על בימת האירוויזיון. הוא שר אחרון בסדר ההופעות, אחרי הממלכה המאוחדת. עם סיום ספירת הקולות הגיע בני למקום השישי עם תשע נקודות.
Stateful Inspection
ארכיטקטורה זו מספקת רמת אבטחה גבוהה, וביצועים טובים. היות שאין שימוש ב Proxies, ארכיטקטורה זו שקופה למשתמש וקלה לתחזוקה. ארכיטקטורה זו מורכבת בהרבה מהקודמות, ועלולה להיות פחות בטוחה אם לא מנוהלת כראוי.
רפובליקת נטאליה
רפובליקת נטאליה (בהולנדית: Republiek Natalia), הייתה מדינה עצמאית קצרת ימים שהתקיימה לקראת אמצע המאה ה-19 בשטחי דרום אפריקה של ימינו, באזור בו נמצאת היום פרובינציית קוואזולו נטאל.
רפובליקת נטאליה הוקמה בשנת 1839 על ידי אפריקאנרים אשר הגיעו למקום ממושבת הכף במסגרת הטרק הגדול. לבסוף, כארבע שנים לאחר הקמתה, בשנת 1843 היא סופחה לבריטניה בתום מאבק בין הבריטים לתושבי הרפובליקה. בצר להם, עזבו רוב תושביה צפונה וחזרו לנדוד במרחב. רובם ישתקעו לבסוף ברפובליקות האפריקאנריות שהוקמו בפנים הארץ במהלך שנות ה-50 של המאה ה-19 - הרפובליקה הדרום-אפריקאית ומדינת אורנג' החופשית.
אישה בונה אישה הורסת
אישה בונה אישה הורסת הוא פזמון בביצועו של הזמר אבי סינואני, נכתב על ידי הסופרת סמדר שיר ודוד חלפון, והולחן על ידי הזמר אבנר גדסי.
השיר יצא כסינגל בשנת 1995 מתוך האלבום "איתך ובלעדייך" שיצא בשנת 1996. מיד לאחר יציאתו הפך השיר ללהיט קאלט, והמשפט הפותח את הפזמון השתרש בשפה העברית כפתגם מוכר. השיר זכה להרבה גרסאות כיסוי, ביניהם של הזמר אייל גולן.
רפובליקת נטאליה
רקע
בחודש ינואר 1832 האנגלי ד"ר אנדרו סמית והאפריאנרי וילם ברג, נשלחו על ידי מנהיגים אפריקאנרים ממושבת הכף לחקור את התאמתו של חבל נטאל להתיישבות אפריקאנרית עצמאית. עם חזרתם של סמית וברג אל המושבה מספר חודשים לאחר מכן, הם דיווחו שנטאל היא ארץ פורייה, רחבת ידיים וריקה יחסית מאוכלוסייה. כל זאת כאשר גם חופה הארוך לאוקיינוס ההודי הופך אותה למתאימה להקמת ישות מדינית עצמאית.
אישה בונה אישה הורסת
תוכן השיר
מילות השיר הן ניסיון פיוס של מושא האהבה, שבמקרה הזה מוצגת ככעסנית ("למה שוב את כועסת", "את אישה מטרפת"), בפזמון החוזר מבקש הדובר ממושא אהבתו שתשכח את צל העבר, ושבה טמון הכוח להשכין שלום ביניהם, להרוס או לבנות. פזמון השיר הוא נוסח שונה לפתגם מספר משלי, שם כתוב:"חַכְמוֹת נָשִׁים בָּנְתָה בֵיתָהּ; וְאִוֶּלֶת בְּיָדֶיהָ תֶהֶרְסֶנּוּ". השיר נוגן במצעד השבועי של רשת ג' בינואר 1997 במשך ארבעה שבועות.
רפובליקת נטאליה
ראשית ההתיישבות
לאחר שורה של דיונים פנימיים ממושכים, בשנת 1835 יצאו ממושבת הכף משלחות ראשונת של חלוצים אפריקאנרים לתור את הארץ. בתחילה אנשי הטרק התמקדו בעיקר בהכנעת השבטים הילידיים בתחומי המדינה החופשית של ימינו ובצפונה של הארץ. עקב הצלחתם לקצור ניצחונות על חלק מהשבטים בשלהי שנת 1836, ההגירה ממושבת הכף מזרחה הפכה להמונית. בחודשים הבאים אלפי אפריקאנרים עמוסים על עגלות משא עזבו את שטחי המושבה ונעו לכיוון צפון מזרח, אל השטחים שמעבר לנהר האורנג'. עם התעצמות ההגירה, החלו אפריקאנרים רבים פונים אל מלאכת יישוב חבל נטאל, הרעיון המקורי של הטרק הגדול.
חלוץ ההתיישבות בנטאל היה פיט רטיף אשר משלחתו בת מאה האנשים עזבה את מושבת הכף בפברואר 1837. ב-6 באוקטובר אותה השנה יצא רטיף על גבי סוסו יחד עם עוד 15 רוכבים ו-4 עגלות משא לחקור את חבל נטאל. רטיף חזר למחנהו שבמרכז הארץ ב-2 בנובמבר, בהודיעו לאנשיו שהם יכולים להיכנס לאזור, מאחר שלהערכתו האזור נמצא מתאים להתיישבות. הוא יזם משא ומתן עם מלך הזולו, דינגאנה (אחיו למחצה של שאקה), ובאותו החודש אף הגיע לביקור אצלו בארמונו. בעת ביקורו השני של רטיף אצל דינגאנה, הסכימו אנשי הזולו להתיישבותם של האפריקאנרים בנטאל.
נהר הדם
תוך שבועות ספורים הגיעו כמה מאות אפריקאנרים להתיישב בשטחי ממלכת הזולו. למרות אזהרות שונות, ב-28 בינואר 1838 יצא רטיף להיפגש עם דינגאנה מלך הזולו, בתקווה שיוכל לשאת ולתת עמו על גבולות קבע להתיישבות האפריקאנרית בנטאל. לאחר שסיכמו ביניהם את הנושא, הזמין דינגאנה את רטיף ואנשיו לחזות במסיבה והצגה מיוחדת של אנשי שבטו. עם כניסתם למקום, התבקשו האפריקאנרים להשאיר את נשקם מחוץ למתחם ההופעה כדי לכבד את המנהגים של הזולו, ואנשיו של רטיף כיבדו את הבקשה. באמצע ההופעה, התנפלו אנשיו של דינגאנה על האפריקאנרים ושבו אותם ואת בני לוויתם השחורים. רטיף ועוד כ-100 איש נטבחו כולם במה שיכונה לימים טבח משלחת רטיף. מייד לאחר הטבח, הורה דינגאנה להוציא להורג את כל האפריקאנרים שהתיישבו בעצת רטיף בתחומי ממלכתו בחבל נטאל, וכן להחרים את רכושם. 534 אנשים נהרגו, לרבות 185 ילדים ו-56 נשים.
הטבח של אנשי הזולו באנשיו של רטיף הותיר זעזוע עמוק וחרדה כבדה בקרב האפריקאנרים שייצאו לטרק הגדול. עקב כעסם הרב, החליטו האפריקאנרים להשיב מלחמה ולצאת לנקמה. את מסע העונשין הובילו המנהיגים האפריקאנרים פיט אויס והנדריק פוטכיטר. שניהם הגיעו לנטאל, כל אחד עם כוח צבאי משלו. כשכל כוח מונה מעט יותר מ-150 לוחמים, ביום ה-9 באפריל 1838, כחודשיים לאחר הטבח במשלחת רטיף, פרץ הקרב, אשר יקבל לימים את השם קרב איטאלני (Italeni). אל מול צבאם הלא מאורגן, פגשו האפריקאנרים כוח זולו מאומן היטב ומתואם של כ-8,000 לוחמים במערכי אימפי. מצוידים בנשק חם הכוחות של אויס ופוטכיטר הצליחו להנחית מכות קשות על צבא הזולו, כאשר בקרב כוחותיהם שלהם נרשמו עשרה הרוגים בלבד. למרות זאת, נראה היה שהשגת ניצחון על צבא הזולו העצום בגודלו הוא משימה בלתי אפשרית. מעבר לכך, בין עשרת ההרוגים היה גם פיט אויס עצמו, דבר אשר העיב על מהלך הקרב. ברם, החליט פוטכיטר בעצת חייליו להורות על נסיגה, כאשר הקרב נתפס ככישלון.
לא מרוצים מחוסר ההצלחה להכריע את הזולו בקרב איטאלני, החלו האפריקאנרים שוקדים על תכנונו של קרב חדש כנגד הזולו. לפיקוד על הצבא האפריקאנרי נבחר המצביא הצעיר אנדריאס פרטוריוס. הצבא האפריקאנרי, אשר מנה כ-700 לוחמים חמושים בנשק חם ומצוידים בתותח, התמקם בעמדות הגנה על גדות נהר הבפאלו, סמוך לאתר בו נערך קרב איטאלני כשמונה חודשים קודם לכן. עם שחר ה-16 בדצמבר 1838, קרב נהר הדם (Bloedrivier). כוח זולו עצום בגודלו של 12,000 עד 21,000 לוחמים מצוידים בחניתות מסודרים במערכי אימפי החל לתקוף את הכוח האפריקנרי מכל עבריו. אל מול רעמי אש רוביהם של האפריקנרים, הזולו כשלו בכל ניסיון להתקרב אליהם. הקרב, אשר נערך בין שעתיים לשלוש שעות, הסתיים בתוצאה מכרעת יוצאת מגדר הרגיל. למעלה מ-3,000 אנשי זולו נהרגו ואף לא אחד מקרב האפריקאנרים. בנוסף, צבא הזולו נסג משדה הקרב וממלכת הזולו חדלה למעשה מכל תפקוד ריבוני. באופן לא מפתיע, ראו האפריקאנרים את ניצחונם בקרב כאות מבשר מהאל אל נכונות צעדיהם. הקרב נתן רוח גבית לטרק הגדול בכלל ולהתיישבות בנטאל בפרט.
הקמת הרפובליקה והתבססותה
לאורך שנת 1839, לאחר ניצחון האפריקאנרים על הזולו בקרב נהר הדם בשנה הקודמת, הגיעו כמויות גדולות יחסית של אפריקאנרים להתיישב בחבל נטאל. למרות שלכאורה, ובמיוחד נכון היה הדבר בעקבות הכרעת הזולו, היה האזור אידיאלי עבור האפריקאנרים, אל מול עיניהם הם ראו ניצנים של קולוניזציה בריטית מוקדמת של האזור. האפריקאנרים היו חרדים מהאפשרות שמחירי הדמים ששילמו במלחמתם על נטאל יהיו לשווא. למרות זאת, הם החליטו לנצל את שעת הכושר, וב-12 באוקטובר 1830, הם הכריזו על הקמת רפובליקת נטאליה - מדינה אפריקאנרית דמוקרטית עצמאית. מקימי הרפובליקה קיוו שבאמצעות דרך זו של קביעת עובדות בשטח הם יניאו את בריטניה מכוונתה להשתלט על האזור.
תושבי הרפובליקה החדשה ייסדו את העיר פיטרמריצבורג, בה הם קבעו את בירתם ושם הקימו את מועצת העם של נטאליה, הפרלמנט המקומי. היו בו 24 חברים, אשר ייצגו את בכירי האפריקאנרים ולכאורה היו אמורים לשמש כגוף השלטוני הבלעדי ברפובליקה. בראשות המועצה עמד כל פעם חבר אחר, אשר התחלף בתפקידו כל שלושה חודשים עם הבא אחריו בתור. עם זאת, לאנדריאס פרטוריוס, עטור ניצחון קרב נהר הדם, נשמר מקום בכיר יותר בהנהגה. בהתאם לחוקת הרפובליקה, עבור חקיקה משמעותיות לא הספיקה החלטת רוב של מועצת העם, אלא היה גם צורך בהעברתה באספה עממית, בה יכלו להשתתף כל אזרחי הרפובליקה. השיטה הפוליטית המסורבלת אשר האפריקאנרים כלל לא היו רגילים בה, הייתה בעוכריו של תהליך ביסוס הרפובליקה אשר היה נדרש לצורך הצלחתה. עוצמתה של בריטניה, והיעדר בסיס ממשי למדינה, דנו את הרפובליקה לכישלון כבר עם הקמתה. עם זאת, יעברו כמעט ארבע שנים עד שזו תגיע לקיצה. במהלך שנת 1841, התגבר הלחץ הבריטי על רפובליקת נטאליה. הבריטים הבהירו לאנשי הרפובליקה כי בכוונתם להקים באזור מושבה בריטית. בהמשך, ניסו הבריטים להציע הצעות פשרה שונות לרפובליקה, אשר ישמרו סממנים של אוטונומיה לאפריקאנרים במסגרת השלטון הבריטי שיועד למקום. האפריקאנרים, בגיבוי החלטה של מועצת העם של הרפובליקה, סירבו לכל פשרה. על רקע קולות מלחמה אשר נשבו ברקע, הרפובליקה שלחה במרץ 1842 נציגים מטעמה לאמסטרדם, על מנת לנסות לקבל ערבויות לעצמאותה מצד הולנד. הם קיוו כי ממשלת הולנד תסייע באמצעות הפעלת לחוץ על בריטניה להימנע מעימות.
קרב פורט נטאל
כחודש לאחר מכן, ב-1 באפריל 1842, שלחה האימפריה הבריטית ממושבת הכף אל עבר רפובליקת נטאליה כוח של 263 לוחמים בראשות הקפטן ט. ס. סמית. הם הגיעו בצעידה לפורט נטאל ללא כל התנגדות ב-4 במאי, כחודש לאחר צאתם. האפריקאנרים, אשר חששו שהכוח הבריטי מתכוון לכפות ריבונות בריטית באזור, החליטו לנסות לבלום אותם בכוח. אנדריאס פרטוריוס קיבץ כ-300 עד 400 לוחמים, ופנה אל פורט נטאל, דרבן של ימינו. כאשר הגיע לקרבת העיר הוא הקים מחנה זמני מחוצה לה. בליל ה-23 במאי, יצא סמית מהעיר עם כוחותיו, ובמתקפת פתע על הכוח האפריקאנרי שאף להנחית מכה מקדימה מכרעת. תקוותיו של סמית נכזבו, כאשר התברר לו שכוחותיו של פרטוריוס חזקים משחשב. הניסיון הבריטי נכשל, כ-50 לוחמים בריטים נהרגו או נפצעו, והכוח הבריטי נסג מוכה אל מחנהו.
ב-31 במאי 1842, הצבא האפריקאנרי בפיקודו של פרטוריוס הטיל מצור על המחנה הבריטי בפורט נטאל, והאפריקאנרים הכריזו על ניצחון. צבאו של סמית היה נצור בעיר כשהוא סובל מרעב כחודש, עד ל-26 ביוני. באותו היום, הגיע לנמל העיר ספינת המלחמה הבריטית סאות'המפטון (HMS Southampton 1820), כשעל סיפונה היה כוח תגבור גדול יחסית בראשות לוטננט קולונל א. ג. קולאט. עם הגעתה של התגבורת הבריטית לפורט נטאל, הכוח האפריקאנרי נסוג מהמקום לאחר שהובס בקרב על ידי הבריטים. ניצולי הכוח שבו אל פיטרמריצבורג, בירת הרפובליקה.
הסיפוח לבריטניה ואחרית דבר
בחודשים הבאים שלאחר העימותים הצבאיים בפורט נטאל, ניסה הבריטי לוטננט קולונל קולאט ממקום מושבו בעיר לחדש את המשא ומתן עם האפריקאנרים על שילובם באימפריה הבריטית, אך לשווא. לבסוף, ב-12 בדצמבר 1842 הכריזה ממשלת בריטניה על סיפוח נטאל. ב-4 במאי 1843, כחמישה חודשים לאחר מכן, הוקמה באופן רשמי מושבת נטאל - מושבה קולוניאלית תחת הכתר הבריטי. עם זאת, האפריקאנרים בנטאל המשיכו ליהנות משלטון עצמי מסוים בפיטרמריצבורג בירתם גם כשנה לאחר מכן. מצב זה הסתיים בדצמבר 1845, אז נכנסו כוחות בריטיים לפיטרמריצבורג, ופירקו את מועצת העם של נטאליה כמו גם שאר מוסדות השלטון של הרפובליקה.
עד לסוף העשור, עזבו רוב האפריקאנרים בנטאל, אשר מנו כנראה כמה מאות משפחות בלבד, את המקום ופנו צפונה, נחושים להקים מדינה עצמאית חופשייה משלטון בריטי. איש הצבא הבריטי הארי סמית', אשר יהפוך בשנת 1847 למושל מושבת הכף, מעיד על ניסיונו לשכנע אפריקאנרים להישאר בשטחי המושבה הבריטית החדשה בנטאל. לפי עדותו, הם השיבו לו: "ידידנו הקולונל סמית', [עד הגעתכם] חיינו בשקט תחת ממשלה משלנו. [כעת,] נאמנותנו הוטלה בספק, אדמותינו נושלו מאיתנו, השחורים חיים בתוכנו. אלו הם הסיבות אשר מובילות אותנו לנטוש את הבתים שלנו, יבולינו, והגנים אשר נטענו במו ידינו, המצויים כאן. אנו עוזבים ומתכוונים לחפש לנו מולדת במדבר". כאשר הם עומדים במילתם, עם בואם של הבריטים עזבו תושבי הרפובליקה את נטאל. רובם נדדו לשטחי המדינה החופשית של ימינו. למעשה הייתה רפובליקת נטאל בסופו של דבר לא יותר מתחנת ביניים בטרק הגדול. מייסדיה נמנו על חברי הטרק, ועם כישלונה הם חברו על שאר צועדי הטרק והמשיכו בו.
אליפות ברזיל בכדורגל 2011
אליפות ברזיל בכדורגל 2011  הייתה הפעם ה-55 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-21 במאי 2011 והסתיימו ב-4 בדצמבר 2011.
בתחרות השתתפו 20 קבוצות. במקום הקבוצות שירדו לליגה הבכירה עלו קוריטיבה, פיגיירנסה, באהיה ואמריקה פוטבול קלוב.
המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.
בסוף העונה ארבע קבוצות ירדו לליגת משנה.
קורינתיאנס זכתה באליפות. זו הייתה הזכייה החמישית בתולדות המועדון.
בסיום העונה לליגת משנה ירדו אתלטיקו פרנאאנסה, סיארה, אמריקה פוטבול קלוב ואוואי. במקום הקבוצות שירדו לליגה הבכירה עלו פורטוגזה, פונטה פרטה, נאוטיקו ורסיפה.
שחקנים מצטיינים
בורז'ס, שחקנה של סנטוס כבש 23 שערים וזכה בתואר מלך השערים.
ניימאר, שחקנה של סנטוס זכה בפרס "כדור הזהב" לכדורגלן העונה.
ניימאר, שחקנה של סנטוס זכה בפרס כדורגלן העונה של קונפדרציית הכדורגל הברזילאית.
פרסי בחירת הקהל ה-46
הטקס ה-46 של פרסי בחירת הקהל התקיים ב-15 בנובמבר 2020. דמי לובאטו הנחתה את הטקס.
זוכים ומועמדים
המועמדים הוכרזו ב-1 באוקטובר.
סזראק
סזראק (באנגלית: Sazerak) הוא קוקטייל, המוכר רשמית על ידי איגוד הברמנים הבינלאומי. לפי גרסת איגוד הברמנים הבינלאומי, הקוקטייל מורכב מ-50 מ"ל קוניאק, 10 מ"ל אבסינת (משמש לשטיפת הכוס בלבד), קוביית סוכר ופישודס ביטרס. גרסה מפורסמת אחרת כוללת ויסקי (בורבון או ויסקי שיפון). הקוקטייל נושא את שמה של חברת משקאות חריפים סזראק, המייצרת קוניאק וגם את פישודס ביטרס. החברה ממוקרמת בניו אורלינס והקוקטייל מזוהה עם המקום.
הכנה והגשה
אחד המאפיינים הבולטים של הקוקטייל הוא אופן הכנתו. הקוקטייל מוכן בשתי כוסות: כוס אולד פאשנד המשמשת להגשה סופית וכוס עירבוב. כוס אולד פאשנד מצוננת על ידי קרח ונשטפת על ידי אבסינת במטרה להקנות ניחוח קל של אניס. לתוך כוס הערבוב מכניסים את קוביית הסוכר וסופגים אותה בפישודס ביטרס, מוספים את המשקה החריף (ויסקי או קוניאק ומועכים את הסוכר. הקרח משמש לצינון המשקה בכוס הערבוב והקוקטייל מוגש בלי קרח כלל. הקוקטייל מוגש עם קליפת לימון, כך שהוא מכסה רק חלק קטן מכוס אולד פאשנד.
היסטוריה
סזראק נחשב לאחד הקוקטיילים האמריקאים הראשונים, ראשיתו הוא באמצע המאה ה-19. ב-1838 אנטוני פשו (Antoine Amédée Peychaud) החל לשווק את פישודס ביטרס. היה נהוג להוסיף מספר טיפות של הביטרס לקוניאק. בשנות ה-50, חברת Sazerac de Forge et Fils פתחה בית קפה בשם The Sazerac Coffee House בו הגישו בין היתר את קוניאק מתובל בפישודס ביטרס. בית הקפה החליף מספר בעלים והקוקטייל עבר מספר שדרוגים. תומאס האנדי, מייסד חברת סזראק (השונה מחברת סזאק דה פורג') רכש את בית הקפה בשנת 1870. במקור הקוקטייל השתמש בקוניאק. אך בשנת 1869 הוא התחף בוויסקי, בשל הקושי להשיגו בארצות הברית עקב התפרצות מגפת כנימת הפילוקסרה בצרפת. ב-1912 אבסינת הוצא מחוץ לחוק בארצות הברית ולכן המתכון השתנה והשתמש במשקאות אחרים מבוססי אניס.
אטרוסיטוס
אטרוסיטוס (באנגלית: Atrocitus, מלשון Atrocious, אכזר) הוא דמות בדיונית של נבל-על ואנטי גיבור המופיעה בחוברות הקומיקס גרין לנטרן ביקום DC קומיקס. הדמות הופיעה לראשונה בחוברת Green Lantern Vol.4 #25 מדצמבר 2007 ונוצרה על ידי הכותב ג'ף ג'ונס והמאייר אית'ן ואן סקייבר.
גרין לנטרן: המקור הסודי
כאשר ציידי האדם העריקים ערכו מסע טבח בסקטור 666, אטרוס היה אחד מחמשת היחידים בסקטור כולו אשר נמלטו ממוות בטוח, לאחר שנאלץ לחזות במותם של אשתו ובתו שנהרגו בידי אחד מהרובוטים. הוא קרא לעצמו בשם 'אטרוסיטוס', ויחד עם ארבעת הנותרים הקים איחוד טרוריסטי בשם 'חמש האינוורסיות'. איחוד זה שם לעצמו למטרה להשמיד את שומרי היקום ואת כל מי שמשרת אותם באשר הוא, כשאטרוסיטוס משמש כמנהיגם. חמש האינוורסיות ערכו ריטואל שנתן להם להציץ לתוך העתיד ולגלות את הנבואה אודות "הלילה האפל ביותר", שחזתה כי כל החיים ביקום יגיעו לקיצם. האינוורסיות הקימו את "אימפריית הדמעות" במהלך ניסיונם להשמיד את שומרי היקום, אך הם הובסו ונכלאו בכוכב הלכת איסמאולט.
זמן מה לאחר מכן, אבין סור ערך ביקורים תכופים באיסמאולט והחל לשאול שאלות בנוגע ללילה האפל ביותר. סור אף הרחיק לכת ושיחרר את אטרוסיטוס מתוך מטרה שזה האחרון יובילו לכדור הארץ, מקום הולדתו של "השחור" אשר יביא לקץ החיים. לאחר מכן, אטרוסיטוס נלקח בחללית לכדור הארץ (גם משום הנבואה כי טבעתו של אבין סור תכשיל אותו בבוא הימים כאשר יזדקק לה ביותר), כשהוא מרוסן תחת מבני אנרגיה ירוקים מטבעת הכוח של אבין סור. הוא הטמיע פחד בשוביו, ו"הטומאה הצהובה" חילחלה לתוך מבני האנרגיה והחלישה אותם דיו כדי שאטרוסיטוס ימלט. לאחר ששיסע את הגרין לנטרן בחזהו ופצע אותו אנושות, אטרוסיטוס קפץ מחלליתו של סור בטרם זו התרסקה בכדור הארץ.
מפגש עם ויליאם האנד
לאחר שנחת ליד בסיס צבאי והרג מספר לא ידוע של חיילים, אטרוסיטוס דקלם לראשונה את מה שהפך בהמשך לשבועת חיל הפקחים האדומים, וכן ערך ריטואל אשר גילה לו את שם מבשרו של הלילה האפל ביותר: ויליאם האנד. הוא יצר מכשיר ששימש כמוליך חיזוי קוסמי באמצעות חלקי נשק גנובים, ואשר הוביל אותו למיקומו של האנד. ברגע שמצא את האדם אשר ישחק תפקיד חשוב בבואו של הלילה האפל ביותר, הוא תקף אותו ותכנן לקחת את איבריו הפנימיים בחזרה לאיסמאולט. אולם, בטרם תוכניתו יצאה לפועל, סינסטרו והגרין לנטרן הטירון האל ג'ורדן עצרו בעדו והבהילו את האנד למקום מבטחים. אטרוסיטוס השתמש במכשיר שבנה כדי להחליש את טבעות הכוח של שני הפקחים הירוקים, מה שאילץ אותם להשתמש רק בעורמתם הרבה כדי לגבור על אדון חמש האינוורסיות. סינסטרו הצליח לטעון מחדש את טבעות הכוח דרך סוללת הכוח שלו, אך ידו של אטרוסיטוס עדיין הייתה על העליונה. בדיוק כאשר הוא עמד לרסק את סינסטרו בעזרת מבנה אנרגטי של את, ג'ורדן השתמש בטבעת הכוח שלו כדי לפוצץ את המבנה הצהוב - דבר שהפתיע מאוד את אטרוסיטוס, שהאמין שטבעת הכוח הירוקה לא עובדת על הצבע הצהוב. אטרוסיטוס הובס, נתחם בידי סינסטרו והובא לכוכב הלכת אואה, מקום מושבם של שומרי היקום. מאוחר יותר הוא הוחזר לאיסמאולט בידי סינסטרו, היכן שהוא חזה שעולם ביתו של סינסטרו - קורוגר - יפול בקרוב לכאוס ואי-סדר. דרך מעשה זה נרמז כי אטרוסיטוס היה זה שלמעשה שתל את זרעי נפילתו מחן של סינסטרו.
זעם הפקחים האדומים
עם סיום מלחמת חיל סינסטרו, אטרוסיטוס נראה כשהוא יוצר סוללת כוח אדומה, המשתמשת בכוח הזעם. הוא אומר שהקורבן הראשון שלו יהיה זה שקורא לעצמו "הפקח הירוק הגדול ביותר": סינסטרו, שעזב מזמן את חיל הפקחים הירוקים והקים חיל הנושא את שמו. הוא גם רצח את קוּל מחמש האינוורסיות - חבר באימפריית הדמעות שאמר לאבין סור אודות הנבואה על הלילה האפל ביותר - על ידי הכאתו בסוללת הכוח. בדרך זו, סוללת הכוח הראשונה הוטבלה בדם.
אטרוסיטוס רצח את יתר חברי חמש האינוורסיות, והשתמש בדם שלהם כדי לחשל טבעות כוח אדומות, סוללות כוח אדומות וסוללת כוח ראשית אדומה בכוכב הלכת איסמאולט. הוא ענד את טבעת הכוח האדומה החדשה שלו והפך לפקח האדום הראשון. אטרוסיטוס גייס רבים אחרים מכל רחבי היקום אשר הפגינו זעם וכעס רב, כולל הפקחית הירוקה לשעבר ליירה. כמה מהם סבלו מידיו של חיל סינסטרו, ולכן אטרוסיטוס נשבע שחיל הפקחים האדומים יכחיד את סינסטרו עצמו מהקיום. הוא הוביל את חברי החיל שלו למתקפה על סינסטרו בזמן שזה האחרון הועבר בידי הפקחים הירוקים מתאי הכלא באואה לעולם ביתו קורוגר למתן גזר דינו.
הפקחים האדומים הפריעו במהלכו של קרב קטלני בין הפקחים הירוקים לבין כוחותיו של סינסטרו והרגו חברים משני הצדדים ללא כל אפליה. לבסוף, סינסטרו נלכד והועבר לאיסמאולט לגזר דינו, בעוד האל ג'ורדן נותר למות בריק החלל. לאחר הבאתו לאיסמאולט, אטרוסיטוס מיסמר את הפקח הירוק לשעבר לצלב בהמתנה לגזר דינו. אולם, שלא כמו שומרי היקום שהאמינו במוות מהיר, אטרוסיטוס איחל לסינסטרו סבל על ידי נקמה באלו הקרובים אליו. בין מטרותיו נכללו קורוגר, וכן בתו האבודה של סינסטרו, שאת זהותה למד אטרוסיטוס מריטואל הדמים שערך.
הלילה האפל ביותר
באירועי "הלילה האפל ביותר", הפקחים האבודים מגיעים לאיסמאולט כדי להשיב את גופתה של ליירה, אך הם נתקלים באטרוסיטוס ובחיל הפקחים האדומים שלו. במהלך הקונפליקט, מספר טבעות כוח שחורות נופלות על איסמאולט ומחיות מחדש את ליירה ואת ארבעת חברי האינוורסיות של אטרוסיטוס. קוּל המוחיה מחדש קורע את ליבו של אטרוסיטוס מעליו, אך מכיוון שטבעות הכוח האדומות מחליפות את לבם של משתמשיהם, התקפה זו אינה הורגת את אטרוסיטוס.
לאחר מכן, אטרוסיטוס מופיע על כוכב הלכת אוקארה מתוך מטרה לגנוב את סוללת הכוח הכתומה של לארפליז. אולם, מנהיגי החילות מצילים את השניים מפקחים שחורים ועוצרים את אטרוסיטוס. הוא מוחזר לכוכב הלכת ריוט, היכן שרגש הזעם שלו מוחלף בתחושת אבל עמוקה על אובדן עולמו. הוא מסכים להילחם בפקחים השחורים, אך גם מבטיח להרוג את שומרי היקום כשהקונפליקט יסתיים. מנהיגי החיל עוקבים אחר סוללת הכוח השחורה לכדור הארץ ומלכדים את אורם כדי ליצור את אורה הלבן של הבריאה. אולם, האור הלבן נכשל בהשמדת סוללת הכוח השחורה, ובמקום זאת גורם לכוח העומד מאחוריה להתחזק. בעקבות כך, שומר היקום גאנטת משכפל את טבעות הכוח של מנהיגי החילות מתוך ניסיון להעצים את כוחותיהם. שכפולה של טבעת הכוח האדומה של אטרוסיטוס מוצא את דרכו למירה, זוגתו של אקווהמן, מה שמגייס אותה באופן זמני לחיל הפקחים האדומים. כאשר מנהיגי החילות וסגניהם מותקפים בידי הספקטר, שנשלט בידי כוח הפקחים השחורים, אטרוסיטוס חש בטבעה האמיתי של הרוח למרות שהושפעה בידי טבעת הכוח השחורה: שילוב של זעם ונקמה. לאחר שהרוח השתחררה מכוח הפקחים השחורים, אטרוסיטוס מבקש לרתום את כוחו של הספקטר לצורך נקמתו בשומרי היקום. כאשר פאראלקס משחרר את הספקטר, אטרוסיטוס מנסה להפוך אותו לישות הזעם האישית שלו, אך הוא נכשל משום שהספקטר אומר לו שזעם אמיתי של הכוח האלוהי אינו כוח שניתן לשחק בו.
היום הבהיר ביותר
בעקבות תבוסתם של הפקחים השחורים, אטרוסיטוס חוזר לאיסמאולט. גאנטת וגאי גרדנר פונים אליו בבקשה להצטרף אליהם למשימה שהפרטים עליה לא ידועים. למרות שנאתו הרבה לשומרי היקום, אטרוסיטוס מסכים ושולח את הפקחית האדומה בליז לעזור להם. זמן מה לאחר מכן הוא הופיע בעיר ניו יורק לצד הפקח האדום דקס-סטאר החתולי בחיפוש אחר ישויות הספקטרום הרגשי. השניים רוצחים מספר פושעים ברכבת התחתית. כאשר הוא מבצע את ריטואל הדם שלו, אטרוסיטוס מגלה את מקום הימצאן של כל הישויות פרט לאיון ופאראלקס. ג'ורדן, קרול פריס וסינסטרו מתעמתים מולו על מעשיו הנפשעים, אך אטרוסיטוס מצדיק את מעשיו, שלדבריו בוצעו כדי להציל חפים מפשע. קרול מאשרת את דבר אמינותו, וזאת לאחר שגילתה ניצוץ של אהבה בליבו שלא היה קיים בפעם הקודמת שנפגשו. דבריה מעוררים מחדש את זעמו, והוא מתקיף אותם. מתגלה במהלך הקרב כי אטרוסיטוס גילה כיצד ליצור מבני אנרגיה בעזרת טבעת הכוח האדומה. הקרב מופסק כאשר לובו מופיע ומנטרל את ג'ורדן. הפקחים מתאחדים כדי להילחם בלובו, ואטרוסיטוס מגלה להם שהוא נמצא בכדור הארץ כדי לאתר את זה שלכד את ישויות הרגש. מתברר מאוחר יותר, כי אטרוסיטוס שכר את לובו כדי לרכוש את אמונם של האחרים. במהלך חיפושו אחר ישות הזעם האדומה "הקצב", אטרוסיטוס שורף אוטובוס המוביל אסירים באומרו ש"אלה הלוקחים חיים אינם ראויים להם".
מלחמת הפקחים הירוקים
אטרוסיטוס ויתר השומרים החדשים עושים את דרכם לכוכב הלכת ריוט, שם איתר לארפליז את אופידיאן. קרונה וישויות הרגש לא נמצאים, אך הקבוצה מגיעה לספר השחור. בספר, הם מגלים שקרונה היה זה שתכנת את ציידי האדם למחוק את קיומם של אלה החיים בסקטור 666. אטרוסיטוס אומר כי הוא כבר ידע עובדה זו. עד מהרה מופיעה חברת חיל סינסטרו ליסה דראק, מכניעה את כולם וכולאת אותם פרט לג'ורדן בספר השחור. כאשר ג'ורדן נפגש עם גרדנר ב"בית הירוק", גרדנר אומר לו אודות העסקה אותה ערך עם גאנטת ואטרוסיטוס. חלקה של העסקה קבע כי ברגע שקרונה יובס, הוא יימסר לידי אטרוסיטוס ויעמוד בפני צדק. ג'ורדן אומר לו בתגובה שפירוש הדבר יהיה להוציאו להורג.
בקרב האחרון, אטרוסיטוס מחולץ מהספר השחור בידי קייל ריינר, וטבעת הכוח האדומה חוזרת אליו. למרות שהוא זועם על כך שג'ורדן מנע ממנו את האפשרות להוציא להורג את קרונה, אין באפשרותו להוציא את זעמו משום ששומרי היקום מחזירים אותו לעולם ביתו. לאחר מכן הוא נפגש עם גאנטת, שמוסר לידיו את גופתו של קרונה ואומר לו לעשות בו מה שיחפוץ.
הפקחים האדומים
בעקבות חזרתו לאיסמאולט, אטרוסיטוס חש את זעמו שוכך, והוא חושש שיאבד שליטה על חיל הפקחים האדומים. בהשתמשו באיבריו הפנימיים של קרונה בריטואל דמים, אטרוסיטוס מסוגל לחזות במעשי זוועה שונים המתרחשים בכל רחבי היקום. הוא מסיק מכך שעליו להוביל את הפקחים האדומים שלו במסע להעניש את אלה שאשמים. נוסף על כך, כדי לשלוט על הפקחים האדומים החייתיים טוב יותר, הוא מחליט לקדם אחד מהם להיות עוזרו. הוא קובע כי תהא זו בליז, והוא מחזיר לה את זיכרונה. מתגלה בהמשך כי הוא שמר על גופתו של קרונה שתשמש כ'איש סודו', והוא מדבר אליה כאשר הוא מעוניין לתת קול לרגשותיו אודות חיל הפקחים האדומים ולדרך לשדרג את האינטליגנציה שלהם. אולם, לאחר שהעניק אינטליגנציה לשלושה פקחים אדומים נוספים שיפקחו על בליז, אטרוסיטוס מגיע למקום מחבוא גופתו של קרונה רק כדי לגלות שהיא איננה. למרות שהוא מנסה למצוא את הגופה, הוא דואג שמא קרונה חזר לחיים. זאת ועוד, כאשר הוא עומד בפני ניסיון הפיכה של בליז, אטרוסיטוס מתחיל לתהות אם אובדן גופתו של קרונה גזלה ממנו את ההתמקדות בזעם, היות שהוא מנסה להצדיק את מעשיו.
כוחות ויכולות
לאטרוסיטוס כוח על-אנושי וסיבולת גבוהה מאוד. שותפותו עם "אימפריית הדמעות" העניקה לו את השימוש בקסם שמאניזם, בו הוא משתמש כדי לחשל טבעות כוח אדומות ולאתר את מיקומו של ויליאם האנד. אטרוסיטוס הוא בעל אינטלקט גבוה במיוחד, והוא יצר את מתקן שואב האנרגיות שנמצא בשימושו של האנד, באמצעות חלקי נשק ומחשב בלבד. לפני שציידי האדם השמידו את סקטור 666, אטרוסיטוס היה פסיכולוג במקצועו.
שרה-ג'יין רדמונד
שרה-ג'יין רדמונד (באנגלית: Sarah-Jane Redmond) היא שחקנית קנדית. היא נולדה בקפריסין וגדלה באזור האגמים באנגליה ולאחר מכן בקנדה, לשם היגרה משפחתה ושם נשארה לגור. מתאמנת באיגרוף ואמנויות לחימה.
4-הידרוקסי חומצה בנזואית
4 הידרוקסי חומצה בנזואית או פרה-הידרוקסי חומצה בנזואית (p-hydroxybenzoic acid) היא תרכובת כימית שנוסחתה C7H6O3. המולקולה היא חומצה בנזואית מותמרת בקבוצת הידרוקסיל בעמדת פרא לקבוצת החומצה והיא איזומר של חומצה סליצילית. החומר הוא מוצק לבן בעל מסיסות נמוכה במים והכלורופורם ומסיס יותר בממסים קוטביים ככהלים או אצטון. החומר ידוע בעיקר כחומר מוצא להכנת אסטרים הנקראים פרבנים והמשמשים כחומרי שימור.
שרה-ג'יין רדמונד
אם לבן שנולד בשנת 2007.
4-הידרוקסי חומצה בנזואית
4-הידרוקסי חומצה בנזואית מצוי באופן טבעי בכמה צמחים כדוגמת שיח אברהם ובמזונות כקוקוס, יין, וניל, ותה ירוק.
אלון כהן (ממציא)
אלון כהן (נולד ב-1962) הוא מייסד שותף של חברת VocalTec בע"מ וממציא משותף של משדר האודיו שאיפשר ליצור מוצרים מבוססי Voice Over Networks ובסופו של דבר תעשיית ה-VoIP.
כהן מחזיק בארבעה פטנטים אמריקאים על טכנולוגיות תקשורת שונות. כיום הוא סמנכ"ל בכיר ומנהל טכנולוגיות ראשי ב- Phone.com.
השכלה
כהן קיבל תואר שני במנהל עסקים ותואר שני בהנדסת אלקטרוניקה מאוניברסיטת תל אביב, שניהם בהצטיינות. הוא שירת בצה"ל כחלק מאגף הטלקומוניקציה בחיל התקשוב.
חיים אישיים
כהן מתגורר בניו ג'רזי עם אשתו ושני בניו.
אהוד אביבי
אהוד אביבי (אבורביע) (7 בספטמבר 1930 – 21 באפריל 2023) היה פרופסור למטלורגיה, מחלוצי מדעני הגרעין בישראל וממייסדי הקריה למחקר גרעיני – נגב (קמ"ג). כיהן כסגן ראש עיריית באר שבע ויו"ר הוועדה לתכנון ובנייה.
ביוגרפיה
אביבי נולד בירושלים ב-7 בספטמבר 1930 (י"ד באלול ה'תר"ץ) לרבקה ולרב עמרם אבורביע. בני הזוג התגוררו בבית הצמוד לבית הכנסת אור זרוע שבנה הרב אבורביע בשכונת נחלת אחים בירושלים. סבו מצד אמו, הרב יוסף חיים הכהן עלה לארץ ישראל ממרוקו בשנת 1864, ואביו עלה ממרוקו בשנת 1906.
עם סיום לימודיו בתלמוד תורה ניסה להתקבל לבית ספר דתי, אך כשסורב בזלזול, החליט אביו שימשיך ללמוד בגימנסיה העברית בעיר, במגמות ריאליות של מתמטיקה ופיזיקה.
בנעוריו גויס בידי יצחק נבון לש"י, ובסיום לימודיו התגייס לשירות בפלוגת יהונתן של "ההגנה", ולקח חלק בקרבות על ירושלים. בגיל 20 החל ללמוד לתואר ראשון ושני בהנדסת מתכות בטכניון, ועמד בראש אגודת הסטודנטים של הטכניון. במקביל ללימודיו שירת במילואים בחיל המודיעין כסייר אוויר.
עם סיום לימודיו החל לעבוד במפעל מתכות. בתמיכת מנהל המפעל המשיך ללימודי דוקטורט במטלורגיה בצרפת, לאור העובדה שבישראל לא היו כורים גרעיניים. ספרי הלימוד במטלורגיה לא היו בעברית בתקופה זו, ואביבי תרגם אותם לעברית יחד עם מרצה נוסף מהטכניון, תוך שהוא נעזר במשנה כדי לחדש מילים שלא היו קיימות בעברית.
לאחר קבלת תואר דוקטור חזר לישראל, השתכן בבאר שבע והחל לעבוד בקמ"ג (הקריה למחקר גרעיני) שבדימונה עם הקמתה. לאחר תקופה קודם לדרגת מנהל בכיר, ועסק במחקר ובפיתוח בכוּר במשך שנים רבות.
בתחילת שנות ה-70 ייסד מועצה לענייני תנ"ך בנגב, ועמד בראשה. כן ייסד בקמ"ג חוג ללימוד תנ"ך עבור טכנאים ועובדים מהקריה. בבאר שבע נמנה עם מייסדי אגודת בית הכנסת המרכזי בשכונה ה' לדוגמה, והשתתף בהקמת בית הכנסת העל-עדתי הכיפה ובית המדרש נתיבי-עם.
בשנים 1975–1978 שימש כנציג ישראל בארגון הבינלאומי לאנרגיה אטומית. תוך כדי מילוי תפקידו התבקש לשמש גם כנציג ישראל בארגון האו"ם לפיתוח תעשייתי (UNIDO).
בשנת 1978 מונה כממלא מקומו של אליעזר טל כמנהל המועצה הלאומית למחקר ולפיתוח.
בשנת 1986 יצא לשנת שבתון ושימש כיועץ המדעי של ראש ממשלת ארץ הבסקים.
במקביל לתפקידיו בקמ"ג היה אביבי מעורב בפעילות ציבורית בבאר שבע ובין היתר היה חבר מועצת העיר, סגן ראש העיר ויו"ר הוועדה לתכנון ובנייה. פעל להנחלת מורשתו של אביו ובהפצת ספריו. ערך והוציא לאור את הספרים שו"ת 'ויכלכל יוסף' ושו"ת 'מנחת כהן' של סבו, הרב יוסף חיים הכהן. כמו כן, הוצא לאור מילואים לאפו"ד, הכולל את דרשותיו על התורה.
חיים אישיים
אביבי היה נשוי לשרה ניסנבוים, ולהם שלושה ילדים. בשנותיו האחרונות התגורר ברחובות, שם העביר מדי יום שיעור תורה והפעיל חוג ללימודי תנ"ך.
נפטר בל' בניסן ה'תשפ"ג,21 באפריל 2023, בגיל 92.
חיבוריו
הספר מילואים לאפו"ד – ספר פירושים מקוריים לתורה, המשלב גם היבטים מדעיים. נערך על ידי יעבץ נתנאל, בנו של הרב עובדיה יעבץ.
AEW New Year's Smash
New Year's Smash היה סדרת פרקי ספיישל היאבקות מקצועית של ארגון ההיאבקות All Elite Wrestling (AEW). האירוע הדו-שבועי נערך באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל בן שני חלקים כחלק מתוכנית הטלוויזיה השבועית של הארגון, Dynamite, ב-6 וב-13 בינואר 2021. בעוד שהלילה הראשון נערך בשידור ישיר, הלילה השני הוקלט מראש ב-7 בינואר ושודר ב-13 בינואר.
אחד עשר קרבות התנהלו באירוע, כאשר חמישה היו בלילה הראשון, בעוד שהיתר היו בלילה השני. בקרב המרכזי של הלילה הראשון, קני אומגה ניצח את ריי פיניקס ושמר על אליפות העולם של AEW, בעוד שבקרב המרכזי של הלילה השני, דארבי אלין ניצח את בריאן קייג' ושמר על אליפות TNT של AEW. עוד ברשימת הקרבות משני הלילות, סרינה דיב ניצחה את טיי קונטי ושמרה על אליפות הנשים של NWA, קודי רודס (שלווה על ידי סנופ דוג) ניצח את מאט סיידל, והיקארו שידה ניצחה את אבאדון ושמרה על אליפות הנשים של AEW.
רקע
ב-9 בדצמבר 2020 בפרק של התוכנית Dynamite, דווח שב-30 בדצמבר 2020 וב-6 בינואר 2021, ישודר ספיישל בן שני חלקים שייקרא בשם "New Year's Smash". הופעת אורח של סנופ דוג אושרה לאירוע.
בספיישל Holiday Bash, שנערך ב-23 בדצמבר, דווח שג'ון מוקסלי יחזור במהלך הלילה הראשון של הספיישל New Year's Smash.
ב-28 בדצמבר, הוכרז שהלילה הראשון והשני של הספיישל יידחו ל-6 ו-13 בינואר 2021 עקב פטירתו של מתאבק AEW, ברודי לי, ב-26 בדצמבר. לכן, הארגון החליט לקיים ב-30 בדצמבר פרק מיוחד לזכרו של ברודי לי שנקרא Brodie Lee Celebration of Life, שכלל הספדים וקרבות אשר בכל אחד מהם חברי קבוצת הדארק אורדר לקחו חלק (הקבוצה שאותה הנהיג במהלך שהותו בארגון).
ב-30 בדצמבר, במהלך הספיישל לזכרו של ברודי לי, הוכרז שסטינג יופיע בלילה הראשון. עוד בלילה הראשון של הספיישל, התקיימה שקילה לקראת הקרב על אליפות TNT של AEW בין האלוף, דארבי אלין לטוען לכתר, בריאן קייג', כשהקרב התרחש שבוע לאחר מכן במסגרת הלילה השני.
עלילות
האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
ריי פיניקס היה אמור להתמודד מול קני אומגה ב-28 באוקטובר 2020 במסגרת קרב חצי הגמר של טורניר ההדחות על המועמדות לאליפות העולם של AEW עקב ניצחונו בסיבוב הראשון על פנטגון ג'וניור. לעומת זאת, פיניקס ספג פציעה בצוואר במהלך הקרב, שגרמה לו לאי כשירות להמשך הטורניר ולכן הוא העניק לפנטה את הזכות להמשיך במקומו בטורניר כתוצאה מפרישה. באירוע Winter Is Coming, שנערך ב-2 בדצמבר, קני אומגה ניצח את ג'ון מוקסלי וזכה באליפות העולם של AEW. שבועיים לאחר מכן בפרק של התוכנית Dynamite, דווח שאומגה יגן על אליפות העולם של AEW נגד פיניקס בלילה הראשון של הספיישל New Year's Smash.
ב-6 במאי 2020, במהלך ראיון מאחורי הקלעים, טאז הציע את שירותיו לדארבי אלין על מנת לשמש כמנג'ר שלו לאחר שהאחרון הפסיד לקודי רודס שבוע קודם לכן. באירוע Double or Nothing, שנערך ב-23 במאי, טאז ליווה לזירה את בריאן קייג', שערך בכורה בארגון במסגרת קרב הקזינו סולם, קרב שבו אלין לקח חלק, ובסופו קייג' ניצח. באירוע All Out, שנערך ב-5 בספטמבר, קייג' הדיח את אלין מקרב הקזינו באטל רויאל לאחר שהכניס אותו אל תוך שק גופות עם נעצים ואז ביצע עליו את מהלך הפאוורבומב מעל החבל העליון אל מחוץ לזירה. באירוע Full Gear, שנערך ב-7 בנובמבר, אלין ניצח את רודס וזכה באליפות TNT של AEW, כשלאחר הקרב, טים טאז (קייג' וריקי סטארקס) בהובלתו של טאז הגיעה ותקפה את אלין ורודס. מעשה זה הוביל לקרב זוגות ב-18 בנובמבר בפרק של התוכנית Dynamite בין הצמדים, קרב שבסופו קייג' הצמיד את אלין לניצחון. בספיישל Holiday Bash, הוכרז שאלין יגן על אליפות TNT מול קייג' בלילה השני של הספיישל New Year's Smash.
לאחר שמונה חודשי היעדרות, פאק חזר ל-AEW ב-11 בנובמבר בפרק של התוכנית Dynamite, כשהוא התעמת עם אדי קינגסטון. במהלך היעדרותו של פאק, קינגסטון הקים קבוצה שהורכבה מהבוצ'ר והבלייד והלוצ'ה בראדרס (פנטה אל זרו מיידו וריי פיניקס), כשהשניים האחרונים היו חלק מהקבוצה הקודמת עם פאק. פנטה ופיניקס התאחדו עם פאק שבוע לאחר מכן בתוכנית כדי להקים מחדש את קבוצת ה-Death Triangle שפירושו "משולש המוות". השלושה פתחו בפיוד עם קינגסטון, הבוצ'ר והבלייד, כשב-30 בדצמבר בספיישל לזכרו של ברודי לי, נקבע קרב בין פאק לקינגסטון ללילה השני של הספיישל New Year's Smash.
ביקורות
בלילה הראשון של הספיישל נכחו כ-770 איש.
העיתונאי של Wrestling Observer Newsletter, דייב מלצר, העניק ציון של 5 כוכבים לקרב המרכזי בין אומגה לפיניקס ולקרב הפותח שהיה ארבעה נגד ארבעה העניק ציון של 4 כוכבים.
תוצאה לאורך זמן
במהלך הלילה השני, רשימת הקרבות לפרק הבא של התוכנית Dynamite הוכרזה: ג'ון מוקסלי יהיה בפעולה, פנלופה פורד נגד ליילה הירש, כריס ג'ריקו ו-MJF נגד סנטנה ואורטיז נגד סמי גווארה וג'ייק הייגר בקרב זוגות משולש אשר יקבע את הזוג הרשמי של קבוצת The Inner Circle, מאט סיידל וטופ פלייט (דאנטה מרטין ודאריוס מרטין) נגד מאט הארדי ופרייבט פארטי (אייזיאה קאסידי ומארק קוון), קודי רודס נגד פיטר אבאלון, ואדם פייג' והדארק אורדר (קולט קבנה, אלכס ריינולדס וג'ון סילבר) נגד Chaos Project (לות'ר וסרפנטיקו) ו-The Hybrid 2 (אנחליקו וג'ק אוואנס) בקרב שהוגדר כקרב לכבוד חגיגות יום ההולדת של ברודי לי ג'וניור. פייג' הודיע שהוא יחשוף את החלטתו בכל הקשור לצירופו הקבוע לקבוצת הדארק אורדר.
Hinnerk
היסטוריה
המגזין נוסד בנובמבר 1993. מייסדי Hinnerk היו ורנר הינצפטר ובורקהארד קנופקה. המנכ"ל הוא פיטר גבל. העורך הראשי כיום הוא סטפן מילצ'ן. המשרד הראשי של המגזין נמצא בהמבורג.
Hinnerk יוצא לאור בשיתוף פעולה עם מגזיני להט"ב מקומיים אחרים, בהם (שיוצא לאור בחבל הרוהר ובמינסטר), Gab (שיוצא לאור בפרנקפורט, מנהיים והיידלברג), Leo (מינכן), rik (קלן) ו- (ברלין).
שדה אבקייק
שדה אבקייק (בערבית: حقل بقيق וגם ابقيق; תעתיק מדויק: שדה בקיק או אבקיק, באנגלית: Abqaiq field) הוא שדה נפט השוכן בסמוך לעיר אבקייק (שהוקמה בעקבות גילויו), המרוחקת 75 קילומטרים דרומית-מערבית מדמאם שבמחוז א-שרקייה, ערב הסעודית.
השדה התגלה ב-1940 על ידי חברת עראמקו האמריקאית, וכיום נמצא בבעלותה של חברת הנפט הממלכתית של סעודיה, עראמקו הסעודית. הוא משתרע על שטח של כ-59 ק"מ אורך על 11 ק"מ רוחב.
המתקן לעיבוד נפט (oil processing plant) באבקייק היווה יעד למתקפת הטרור הכושלת של אל-קאעידה ב-24 בפברואר 2006.
ב-2019 הותקפו מתקני נפט באבקייק, דבר שגרם לצמצום היקף תפוקת הנפט של סעודיה בחצי.
עוקדן הביטחון הסוציאלי
עוקדן הביטחון הסוציאלי הוא עוקדן בן שני כרכים, המתעדכן בתכיפות משנת 1972 ויוצא לאור בהוצאת סדן.
בראשיתו נקרא העוקדן בשם "דיני הביטוח הלאומי" (1994-1972) וכלל כרך אחד, משנת 1995 הורחב הספר לשני כרכים וראה אור בעשרים וחמש מהדורות נוספות. העוקדן מיועד לסייע בהכרת הקשת הרחבה של הזכויות והחובות בתחום זה.
המהדורות הראשונות נכתבו על ידי השופט מנחם גולדברג (לימים נשיא בית הדין הארצי לעבודה). לאחר פטירתו של השופט גולדברג ממשיכה עו"ד רות הורן (לשעבר היועצת המשפטית של המוסד לביטוח לאומי) בכתיבת הספר ועריכתו.
הספר מאוזכר בפסקי דין ב"ל (י-ם) 49087-11-17 עאידה קורדי נ' המוסד לביטוח לאומי (אזורי 1/8/19)
רבים בערכאות השונות.
תוכן הספר
עוקדן הביטחון הסוציאלי מקיף את כל תחומי הביטחון הסוציאלי ומחולק לשני כרכים. הכרך הראשון כולל את חוק הביטוח הלאומי וחוק הבטחת הכנסה.
הכרך השני מוקדש ברובו לענף אחר בתחום הביטחון סוציאלי והוא חוק ביטוח בריאות ממלכתי, שנכנס לתוקף בראשית שנת 1995 והפיקוח השיפוטי על ביצוע החוק הוטל על בתי הדין לעבודה. כמו כן, הכרך כולל את חוק זכויות החולה, חוק קופת חולים (איסורי הגבלות ואפליה), פקודת מס הכנסה, חוק פיצויים לנפגעי תאונות דרכים, וכן ההוראות בחוק עובדים זרים המתייחסות לנושא דיני פנסיה ובהם: ההסדר החקיקתי של קרנות הפנסיה הוותיקות, התקנון האחיד, הסכם בדבר מסגרת לביטוח פנסיוני מקיף בתעשייה ובמשק (כולל צו ההרחבה), וכן הוראות חוקים נוספים המתייחסים לנושא, כגון: חוק הגנת השכר, חוק הפיקוח על שירותים פיננסיים (קופות גמל), חוק פיצויי פיטורים.
עוקדן הביטחון הסוציאלי נמצא שנים רבות בשימושם של עורכי דין, רואי חשבון, בתי המשפט, מוסדות אקדמיים, מנהלי כוח אדם, נציגי עובדים, עובדים סוציאליים ומשרדי ממשלה.
ג'וניור דוס סנטוס
ג'וניור דוס סנטוס אלמיידה (בפורטוגזית: Junior dos Santos Almeida; נולד ב-30 בינואר 1984) הוא לוחם אמנויות לחימה משולבות ומתאבק ברזילאי. הוא אלוף לשעבר של ה-UFC בקטגוריית משקל כבד.
כשהחל את קריירת ה-UFC שלו בתשעה ניצחונות רצופים, דוס סנטוס נתפס כאחד מאמני הנוקאאוט הטובים ביותר שראה ספורט ה-MMA אי פעם.
דוס סנטוס היה חלק מהטריולוגיה הגדולה ביותר בתולדות המשקל הכבד, כשניצח את קיין ולסקז ב-2011, וזכה באליפות ה-UFC, והפסיד פעמיים לאחר מכן.
לדוס סנטוס יש ניצחונות על לוחמים מפורסמים כמו: פבריסיו וורדום, מירקו פיליפוביץ', סטיפה מיוצ'יץ', פרנק מיר, דריק לואיס.
יהויקים בן יהושע
יהויקים בן יהושע הוא דמות מקראית בנו של יהושע בן יהוצדק, כיהן ככהן גדול בין ימיו של זרובבל לימי נחמיה (כלומר במחצית הראשונה של המאה ה-5 לפנה"ס). לפי יוסף בן מתתיהו בנו אלישיב הכהן ירש את מקומו של אביו יהויקים לאחר מותו.
כהנים ראשי האבות
בספר נחמיה מופיעה רשימת "כהנים ראשי האבות"  עם שינויים בשמות המשמרות (לפעמים) וכן כאן ישנם רק עשרים משמרות ואילו בספר דברי הימים נמנו כ"ד משמרות כהונה):
לואו (אי, איי שטלנד הדרומיים)
האי לואו (באנגלית: Low Island; בספרדית: Isla Baja) אשר כונה בעבר גם האי ג'יימסון (Jameson Island) או האי של ג'יימסון (Jamesons Island), הוא אי בארכיפלג איי שטלנד הדרומיים, המהווים חלק מהטריטוריה הבריטית באנטארקטיקה, בסמוך לחופי אנטארקטיקה.
מצר אוסמר מפריד בין האי לואו לבין האי סמית', האי לואו ממוקם 25 קילומטרים מדרום-מזרח לאי סמית'.
אורכו של האי 14 קילומטרים, ורוחבו 8 קילומטרים.
גילוי האי
האי התגלה על ידי ציידי כלבי ים בשנת 1820, ומופה באופן גס בשנה זו.
הנחיתה הראשונה על האי אירעה ב-2 בפברואר 1821.
האי צולם מהאוויר על ידי הסקר האווירי של שטחי חסות איי פוקלנד בשנת 1956.
מקור השם
שמו של האי תיאורי, אף שיש הסוברים שהוא נקרא על שם רב החובל אדוארד לואו (Edward Low), שפיקד על אוניית ציד כלבי הים האמריקאית "אסתר" (Esther).
שמו של האי ניתן לו בשל גובהו הנמוך מעל פני הים. המילה "לואו" משמעה באנגלית "נמוך".
אזור ציפורים בעל חשיבות מיוחדת
חלק מהאי מהווה חלק מאזור ציפורים בעל חשיבות מיוחדת 152 בשל מושבות הפינגווינים שבו.
לקריאה נוספת
• William James Mills, Exploring Polar Frontiers: M-Z, P 386
• Bastias, J., Calderón, M., Israel, L., Hervé, F., Spikings, R., Pankhurst, R., ... & Ugalde, R. (2019), The Byers Basin: Jurassic-Cretaceous tectonic and depositional evolution of the forearc deposits of the South Shetland Islands and its implications for the northern Antarctic Peninsula, International Geology Review, 1-18, https://doi.org/10.1080/00206814.2019.1655669
• Troncoso, Jesús S; Aldea, Cristian, Macrobenthic mollusc assemblages and diversity in the West Antarctica from the South Shetland Islands to the Bellingshausen Sea, .Polar Biology; Heidelberg Vol. 31, Iss. 10, (Sep 2008): 1253-1265. DOI:10.1007/s00300-008-0464-
• Smellie, John L.. 1980, the geology of Low Island, South Shetland Islands and Austin Rocks, British Antarctic Survey Bulletin, 49. 239-257.
• M. Thomson, late jurassic fossils from low island, south shetland islands, antarctica.ac.uk
אריה לייב קלהורה
ביוגרפיה
נולד לרבי יוסף מפוזנא שכונה "רבי יוסף דרשן" מחבר ספר "יסוד יוסף" לעת זקנותו. אביו היה בנו של רבי שלמה קלהורה מלונטשיץ בן רבי ישראל שמואל קליהרי. נשא את טריינה. בגיל 13 כבר דרש בבית הכנסת הגדול של פוזנא. כיהן ברבנות ב וב הסמוכה לפוזנן. בשנת ה'תע"ו מונה לדיין בפוזנא.
עלילת הדם
האגדה מספרת שחדשים ספורים לפני העלילה, בפרשת בלק שנת ה'תצ"ו דרש רבי יוסף את דרשתו השבועית על הפסוק "מי מנה עפר יעקב ומספר את רובע ישראל", אותו הסביר כמוסב על הנהרגים על קידוש השם – בפולין של אותה תקופה היו מבתרים את גופם של הנידונים למוות על רקע דתי לארבעה חלקים, ובעיצומה של הדרשה התעלף מהתרגשות.
המאסר והפטירה
בעת המאסר עברו רבי אריה לייב והשתדלן הנוסף עינויים קשים ביותר, אך סירבו לכל ניסיונות ההמרה שהוצעו להם בתמורה להצלת חייהם. על פי המסופר, אף נשלחה אליו משלחת של כמרים ישועים ומומרים מחופשים ליהודים מליטא לתא הכלא, שניסו לשכנע אותו להודות באמונה הנוצרית מן השפה ולחוץ בלבד כדי להינצל.
החוקרים נקטו גם בשיטת עינויים שנועדה לשבור את רוחם של האסורים; ביום ששי ג' בחשון ה'תצ"ז, גילחו את שערות ראשם וזקנם של רבי אריה לייב וידידו בטענה של חשש לכישוף באמצעותם. על פי המסופר הציע רבי אריה לייב לתליינים שיענוהו חצי שעה נוספת במקום גילוח זקנו עקב האיסור על פי ההלכה, אולם לא נענה. כך גם נאלץ האסיר השני יעקב לצפות בעינויים שעבר רא"ל בכדי שיישבר ויודה. לפי המסופר, על אף העינויים הקשים לא נשמעה זעקה מפיו של רבי אריה לייב.
רבי אריה לייב ויעקב שוחררו לביתם לאחר תקופת מאסר, אולם בתוך זמן לא רב נפטרו שניהם כתוצאה מהעינויים הקשים שעברו. השתדלן נפטר בכ"ז בחשוון, ורבי אריה לייב בי"ח בכסלו ה'תצ"ז.
סיום העלילה
מנהיגי הקהילה שהצליחו לגייס כמה גויים שנשבעו שעלילת הדם היא שקר, ניסו להעביר את מקום המשפט לוורשה, אולם הכמרים מנעו זאת.
הנצחה
בפנקס קהילת ריטשנוולדי נכתבה אזכרה לזכרם של רבי אריה לייב והשתדלן: .
ספריו
כתביו על השולחן ערוך נדפסו תחת השם "כתבי הקדוש" על ידי אחד מצאצאיו, בבני ברק תש"נ, חלק אחר מכתביו נשרפו בפוזנא.
רוי אוון וסט
רוי אוון וסט (באנגלית: Roy Owen West; ) היה פוליטיקאי אמריקאי, שכיהן כמזכיר הפנים של ארצות הברית בשנים 1928–1929 בממשלו של הנשיא קלווין קולידג'.
ביוגרפיה
רוי וסט נולד בג'ור'טאון, אילינוי, כבנם של הלן אנה יאפ ופליזנט וסט. הוא סיים את לימודיו באוניברסיטת דה פאו, וב-1890 התקבל ללשכת עורכי הדין של אילינוי. וסט שימש כעוזר התובע של מחוז קוק באילינוי, ולאחר מכן כתובע העירוני של שיקגו. ב-1898 הוא נבחר למועצת הביקורת של עיריית שיקגו.
וסט יצר ברית פוליטית הדוקה עם מושל אילינוי לעתיד, צ'ארלס דינין. בשנים 1924–1928 שימש וסט כמזכיר הוועדה הרפובליקנית הלאומית. ב-1928 מינה אותו הנשיא קלווין קולידג' כמזכיר הפנים של ארצות הברית, תפקיד בו הוא כיהן עד תום נשיאותו של קולידג'. לאחר תום כהונתו הוא שב לאילינוי. בשנים 1936–1940 הוא היה חבר מועצת החינוך המתודיסטית הלאומית. במלחמת העולם השנייה שירת וסט כקצין שימוע פדרלי לסרבני מצפון.
רוי וסט נפטר בשיקגו ב-29 בנובמבר 1958. הוא נטמן בבית הקברות רוזהיל שבעיר. על שמו נקראה ספריית רוי א. וסט שבאוניברסיטת דה פאו.
What Makes a Woman
What Makes a Woman (בעברית: מה שעושה אישה) הוא סינגל שיווקי שהוקלט על ידי הזמרת-יוצרת האמריקאית קייטי פרי. השיר יצא לאור ב-20 באוגוסט 2020, על ידי חברת התקליטים קפיטול רקורדס, כסינגל שיווקי ראשון מתוך האלבום Smile.
רקע וכתיבה
השיר נכתב על ידי קייטי פרי, ג'ייקוב כשר, שרה הדסון, ג'ון ריאן, קרוליינה לייר והופק על ידי אלוויה אנדרפארד, קרוליינה לייר, פטר קארלסון. יציאתו של "What Makes a Woman", הוכרזה ברשתות החברתיות ב-19 באוגוסט 2020, יממה לאחר מכן יצא כסינגל שיווקי הראשון שלה מתוך האלבום Smile. בהמשך הוציאה פרי גרסה אקוסטית בלעדית בדף ה-Vevo שלה. ביוני 2020, היא הצהירה כי השיר עצמו מוקדש לבתה שטרם נולדה, וקבעה: "התקווה שלי לבתי היא שחלומותיה ושאיפותיה לעולם לא מגבלות, ושהוא יכול לשנות את דעתו בכל פעם שמתחשק לו. הוא יכול לנסות את כל מה שהוא רוצה למצוא את דרכו. זו הסיבה שאני חושב שהשיר הזה חשוב גם לי וגם לה".
ויי (יצרנית רכב)
ויי (באנגלית: WEY; במנדרינית תקנית: 魏派; בתעתיק משפת המקור: וייפאי) היא יצרנית מכוניות קרוסאובר יוקרתיות, שבסיסה בבאודינג שבמחוז חביי שבסין. היא הוקמה בשנת 2016 על ידי גרייט וול מוטורס כחברת הבת שלה אשר מייצרת מכוניות קרוסאובר יוקרתיות.
What Makes a Woman
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.
וידאו קליפ
הווידאו קליפ הנלווה המצויר לשיר בוים על ידי מוסטריק מהבוב ופורסם בערוץ היוטיוב של פרי ב-1 בספטמבר 2020, בסמוך לצאת הסינגל עצמו.
גרסת הופעה
טרם יצא הווידאו קליפ של השיר, העלתה פרי לערוץ היוטיוב שלה גרסת הופעה אקוסטית של השיר.
Don't Need No Money
נכון לדצמבר 2021, השיר הושמע למעלה מ-26 מיליון פעמים בספוטיפיי.
וידאו קליפ
הווידאו קליפ של השיר הועלה לראשונה בערוץ היוטיוב של הזמרת ב-22 ביולי 2016. נכון לדצמבר 2021, הווידאו קליפ נצפה למעלה מ-7 מיליון פעמים.
דיפלוטומודון
דיפלוטומודון (שם מדעי: Diplotomodon; מילולית: "שן חותכת כפולה") הוא סוג של דינוזאור תרופוד שחי באמריקה הצפונית במשך הקרטיקון העליון לפני 70 עד 66 מיליון שנה מזמננו. כיום רואים בסוג טקסון מבוטל והמאובנים שלו נחשבים לקרובים לממצאי טירנוזאורוס. עם זאת הוא לא השתייך למשפחת הטירנוזאוריים אלא לקרוביהם - הטירנוזאורים.
הסוג ידוע רק משרידים של שן אחת באורך שלושה סנטימטרים, שהתגלתה בתצורת הורנרסטון בניו ג'רזי. בסמוך אליו התגלו מספר יצורים ימיים, אשר התקיימו כנראה בים הפנימי המערבי.
עזרא הנביא ממונקנטור
רבי עזרא הנביא ממונקנטור (Moncontour ) היה תלמיד חכם צרפתי ואולי גם מקובל, בן המאה ה-13, שחי ופעל בתקופת בעלי התוספות.
דיפלוטומודון
במקור השרידים השתייכו לשרידי דג טורף קדום, ומהם קיבל הסוג את שמו בידי ג'וזף ליידי, אשר נתן לסוג את השם Tomodon ב-1865. ואולם שם זה הועבר לשם של נחש מקבוצת הדיפסדידיים. השם החדש ניתן בידי ליידי ב-1868 והוא מתייחס לשן הרחבה, השטוחה והסימטרית. רק ב-1980 החוקר אדוארד דרינקר קופ העריך שהסוג הוא של דינוזאור ולא של דג.
עזרא הנביא ממונקנטור
זהותו המדויקת אינה ידועה, הרב חיד"א זיהה אותו עם רבי עזרא בן שלמה, ובעקבותיו כך זוהה גם אצל רבי נפתלי יעקב הכהן, אך יש הדוחים זיהוי זה.
דיפלוטומודון
החוקר ראלף מולנר טען ששרידי השן יכולים להיות שייכים למוסזאורוס ולא לטירנוזאור בעוד אחרים ראו בו סוג אח של הדריפטוזאורוס, הקרוב לטירנוזאוריים. כיום רואים בסוג זה מוטל בספק עקב מיעוט הממצאים שיעידו על מקורותיו.
עזרא הנביא ממונקנטור
חייו
לעומת הזיהוי הצרפתי המקובל, המופיע אף בתוספות רבינו פרץ, בשני כתבי יד מוזכר רבי עזרא כספרדי, וכנכדו של רבי אברהם אבן עזרא.
כינויו "הנביא"
סיבת כינויו בשם "הנביא" אינה ברורה. לדעת לאופולד צונץ היה זה תואר כבוד, ואין בו כדי ללמד על עיסוקו. אך לדעת גרשם שלום ואברהם יהושע השל הכינוי מלמד על עיסוקו בתורת הסוד ובעליות נשמה כמנהג הנפוץ בקרב גדולי חסידי אשכנז כמו רבי יעקב ממרויש. יעקב ישראל סטל סבור כי התואר ניתן לו בשל היותו בעל מופת.
אפשרות נוספת היא ששמו הצרפתי היה פרופיאט (בצרפתית: prophet) המתורגם "נביא". קיימים חכמים נוספים בימי הביניים שכונו "נביא" ויש לכך מספר אפשרויות שונות.
אזכורים
דברים בשמו שנמסרו בעת עליית נשמה מצוטטים על ידי רבי משה בוטריל (משנת ה'רס"ז, כתב יד מוסאיוב 22) ובליקוטים ישנים (כתב יד קיימברידג' Add.643).
Walk on Water (שיר של אירה לוסקו)
Walk on Water (בעברית: ללכת על מים) הוא שיר שבוצע על ידי הזמרת המלטזית אירה לוסקו. השיר, שנכתב על ידי ליסה דזמונד, טים לארסון, טוביאס לונדגרן, ואירה לוסקו, ייצג את מלטה באירוויזיון 2016. סרטון הוידאו קליפ הרשמי לשיר יצא ב-17 במרץ 2016.